**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2016-2017 уку елы) 10 нчы сыйныф**

**Үткәрү вакыты- 120 минут**

**Максималь балл – *45***

1. **Әдәбият теориясе (15 балл).**

1. Эпик төргә хас иң төп жанрларны билгеләп языгыз (5 балл).

2. Мәгърифәтчелек әдәбиятына хас нинди үзенчәлекләрне әйтә аласыз? (10 балл)

1. **Әдәби чорга һәм әдәби иҗатка кагылышлы биремнәр (20 балл).**

1. Мәгърифәтчелек әдәбиятына хас үзенчәлекләр ХХ йөз башында иҗат ителгән кайсы әсәрләрдә чагылыш таба? Әсәрләр белән бергә аларның авторларын да билгеләп язып куегыз (3 балл).

2. Г.Исхакыйның “Сөннәтче бабай” әсәренең кайсы иҗат юнәлешенә мөнәсәбәтле иҗат ителүен билгеләгез (2 балл):

*Реализм*

*Романтизм*

*Модернизм*

3. “Сөннәтче бабай” повестеның авторы нинди сыйфатларны хуплый, ниндиләрен тәнкыйтьли, кире кага? (5 балл)

4. Әлеге әсәрдә “яфрак ярмыйча корыган миләш” һәм “ямь-яшел яфраклы каен” образлары нинди функция үти? Аларга Г.Исхакый нинди мәгънә сала? (10 балл)

1. **Иҗади эш (10 балл).**

*Метафора, эпитет, чагыштыру, сынландыру* кебек тел-сурәтләү чараларына таянып, гөрләвекләр аккан, кояшлы язгы табигатьне тасвирлагыз.