**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(мәктәп туры, 2016-2017 уку елы) 8 нче сыйныф**

**Үткәрү вакыты- 90 минут**

**Максималь балл – *45***

1. **Теоретик биремнәр (15 балл).**
2. Әлеге әсәрләрне, идея-эстетик үзенчәлекләренә бәйле төстә, өч төркемгә – а) суфичылык әсәре, б) мәгърифәтчелек әсәре, в) психологик әсәр – бүлеп языгыз: *“Нәсыйхәт”, “Хисаметдин менла”, “Буранда”*. Җавапны язу барышында аларның авторларын да күрсәтеп барыгыз (5 балл).

2. Сез матур әдәбиятның нинди вазифаларын беләсез? Җавабыгызны мисаллар белән дәлилләп языгыз (10 балл).

1. **Әдәби иҗатка һәм әдәби әсәргә кагылышлы биремнәр (20 балл).**

1. Биографик мәгълүматлары бирелгән әдипне билгеләгез: *1864 нче елның 3 декабрендә Пенза губернасының Чембар шәһәрендә дөньяга килә. Мәскәү университетына үтенеч яза, ләкин укырга керә алмый. Гимназиядә укыганда ук француз телен үзләштерә....* (2 балл)

А) Мөхәммәдъяр

Б) М.Акъегет

В) Ш.Камал

2. М.Акъегетнең “Хисаметдин менла” әсәреннән әлеге өзекләргә туры килгән геройларны билгеләп языгыз (3 балл):

*“Йөзенә баксаң, бу егерме биш яшьлек егеткә гаҗәпләнерсең. Йөзе гүзәл ачык.”*

*“...тыштан берни күрсәтмәсә дә, эчендә Хисаметдин менлага ачу тотып сөймәс иде”*

*“...көн урталары кичкәч, ... кече бүлмәдә тәрәзә төбендә тегү тегеп утыра иде.*”

3. М.Акъегетнең “Хисаметдин менла” әсәрендә Хәнифә туташ образына характеристика бирегез, аның аша автор нинди фикерләр үткәрә дип уйлыйсыз? (10 балл)

4. Әлеге әсәрдәге кайсы геройларны сез ярдәмче герой дип атар идегез? Ни өчен? (5 балл)

1. **Иҗади эш (10 балл).**

*Эпитет, чагыштыру, сынландыру* кебек тел-сурәтләү чараларына таянып, кышкы шәһәр яки авыл күренешен тасвирлагыз.